ઉલ્લેખનીય છે કે અા ચકચારી ઘટનાને એક મહિનો થઇ ગયો તેમ છતાંય પોલીસ આરોપીને શોધી શકી નથી. પોલીસસૂત્રોના જણાવ્યા અનુસાર સમર્પણ ટાવરમાં ર૪ કલાક પહેરો હોવા છતાં આરોપી કેવી રીતે સગીરાના બેડરૂમ સુધી પહોંચ્યો તે મામલે પોલીસ ગૂંચવાઇ છે. પોલીસે એકઠી કરેલી માહિતી અનુસાર સગીરા પર હુમલો કરીને હુમલાખોર સીડી વાટે નીચે ઊતર્યો હોવાનું સગીરાએ જણાવ્યું હતું, જોકે હુમલાખોર સમર્પણ ટાવરમાં રહેતો હોવાનું ચર્ચાઇ રહ્યુ છે. ઉલ્લેખનીય છે કે આ કેસમાં તપાસ અધિકારીએ સાત કરતાં વધુ શકમંદની પૂછપરછ કરી હતી જોકે હજુ સુધી સગીરા પર હુમલો કોણે કર્યો તે રહસ્ય અકબંધ છે.